《补蜀汉铙歌十二首 其十二 馀威慑》
明代·胡应麟

馀威慑，走仲达。胡天弗吊丧诸葛。大星煌煌殒天末。

我师反旆丧不发。魏人欢呼夜来蹑。鸣金展帜雷电掣。

懿也狼奔胆欲裂。千秋壮士赞诸葛。死诸葛走生仲达。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。